da en da nl ca da da da es da da da da da da da da da sv da nb da da da da da da ceb da zh da da da de da da da da da da da da da da da da da nl da en da da es nl da
Østersøens lande styrker samarbejde om mere havvind og øget energisikkerhed | Klima-, Energi- og Forsyningsministeriet
30.8.2022 19:47:02 CEST | Klima-, Energi- og Forsyningsministeriet
Otte lande fra Østersø-regionen har taget første spadestik til at bygge en ny energialliance. Som afslutning på Østersøtopmødet underskrev de Marienborg-erklæringen og satte en fælles ambition om at syvdoble havvindskapaciteten i Østersøregionen og styrke el-samarbejdet på tværs af grænser.
Med krigen i Ukraine er uafhængighed af russiske fossile brændsler blevet en afgørende prioritet for Europa. Nu har Danmark, Sverige, Finland, Tyskland, Polen, Estland, Letland og Litauen fundet en opskrift, der skal få os nærmere målet om et energiuafhængigt EU.
Ved Østersøtopmødet på Marienborg blev landene enige om at indgå et tættere samarbejde om energi og udbygningen af vedvarende energi – og satte en fælles ambition om at syvdoble havvindskapaciteten i 2030. Målet er at bygge 19,6 GW havvind i Østersøen i 2030. I dag er der opført 2,8 GW.
På Marienborg skrev energiministrene, politiske repræsentanter for Østersøens lande og EU-Kommissionens energikommissær under på erklæringen, der beskriver hvordan ambitionerne konkret skal føres ud i livet
”Med Marienborg-erklæringen og syvdoblingen af havvind i Østersøen tager vi et vigtigt skridt for både klimaet og vores sikkerhed. Vi har nu fået landene i den absolutte frontlinje stærkere engageret i udbygningen af havvind. Målet er at sige farvel til sort energi og fratage Putin muligheden for at bruge energi som våben,” siger klima-, energi- og forsyningsminister Dan Jørgensen.
På den lange bane er svaret på truslen mod forsyningssikkerheden vedvarende energi. Men for også at sikre uafhængighed af russisk energi på den korte bane er de otte lande også blevet enige om at samarbejde om alternativer som flydende gas (LNG) – og afsøge mulighederne for at etablere el-forbindelser på tværs af Østersøregionen, f.eks. ved brug af energiøer.
Danmark og Tyskland har for nylig indgået en aftale om, at Tyskland skal kobles på Energiø Bornholm. Det vil i 2030 sikre grøn strøm til op mod 4,5 millioner danske og tyske husstande.
Danmark har på Østersøtopmødet også indgået et nyt myndighedssamarbejde med de baltiske lande om at overføre de danske erfaringer med at bygge havvind. Samarbejdet vil løbe frem til og med 2025.
Læs fakta om topmødet her.
Med Marienborg-erklæringen vil landene styrke deres nationale og EU’s uafhængighed af russiske fossile brændsler gennem et tættere samarbejde om energi og udbygning af vedvarende energi.
I dag er havvindskapaciteten i Østersøregionen 2,8 GW.
Danmark, Sverige, Polen, Finland, Estland, Letland, Litauen og Tyskland er blevet enige om en fælles ambition 19,6 GW i 2030.
På baggrund af de udmeldte ambitioner om 2030 ventes det, at Danmark med 6,3 GW vil have den største havvindskapacitet i Østersø-regionen, efterfulgt af Polen med 5,9 GW, Tyskland med 3,8 GW, Litauen på 1,4 GW, Estland med 1 GW, Sverige på 0,7 GW, Letland på 0,4 GW og Finland på 0,1 GW.
Den samlede danske udbygning af havvind i Østersøregionen frem mod 2030, der bl.a. omfatter nye parker ved Hesselø, Kriegers Flak II og Energiø Bornholm, kan skabe mellem 50.000 årsværk i byggefasen og 73.000 årsværk over den samlede levetid. Tallene er baseret på et dansk studie bestilt af brancheorganisationerne.
Hele Østersø-regionens udbygning af havvind frem mod 2030 kan skabe mellem 167.450 årsværk i byggefasen og 181.554 årsværk over den samlede levetid.
Information om Klima-, Energi- og Forsyningsministeriet
Klima-, Energi- og Forsyningsministeriet
I Klima-, Energi og Forsyningsministeriet arbejder vi for målet om at reducere udledningen af drivhusgasser med 70 procent i Danmark i 2030 og for et visionært, grønt lederskab både i Danmark og ude i verden.
Følg pressemeddelelser fra Klima-, Energi- og Forsyningsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Klima-, Energi- og Forsyningsministeriet
Energiø Nordsøen skal bygges forsvarligt og bæredygtigt3.10.2022 11:33:47 CEST | Pressemeddelelse
Et bredt politisk flertal er blevet enige om skærpede rammer for et forsvarligt og bæredygtigt udbud af anlæg og medejerskab af Energiø Nordsøen.
Regeringen vil udskyde lukning af tre kraftværker1.10.2022 12:01:47 CEST | Pressemeddelelse
Regeringen vil midlertidigt udskyde lukningen af dele af tre danske kraftværker, og en række partier bakker op. Det sker for at sikre den danske elforsyningssikkerhed de kommende to vintre. Der er tale om en midlertidig løsning, der ikke vil påvirke de danske klimamål i 2025 og 2030.
Danmark, Flandern og Belgien underskriver en banebrydende politisk erklæring om grænseoverskridende transport af CO2 til geologisk lagring30.9.2022 09:04:46 CEST | Pressemeddelelse
Danmark, Flandern og Belgien har indgået en konkret ordning, som gør det muligt at transportere CO2 mellem de to lande med henblik på permanent geologisk lagring. De er de første lande i verden, der har indgået en sådan bilateral ordning.
Nyt klimaprogram: Danmark er knap trefjerdedele af vejen til klimamålet23.9.2022 11:30:16 CEST | Pressemeddelelse
Med over 75 grønne aftaler og prioriterede midler for over 110 milliarder kr. mangler regeringen nu kun omkring en fjerdedel for at indfri 70 pct. målet i 2030.
Invitation til teknisk brief om indefrysningsordning23.9.2022 09:41:57 CEST | Pressemeddelelse
Klima-, Energi- og Forsyningsministeriet inviterer til et teknisk pressebrief om indefrysningsordningen. I dag d. 23 september kl. 11.30. Afdelingschef i Klima-, Energi- og Forsyningsministeriet Marie Hindhede og direktør i Erhvervsministeriet Lone Ank vil sammen med Kathrine Winding direktør i Erhvervsstyrelsen forestå det tekniske pressebrief, som vil indeholde en gennemgang af indefrysningsordningen. Tilmelding skal ske til emdje@kefm.dk
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022